**TÁJÉKOZTATÓ BIRTOKVÉDELMI ELJÁRÁSRÓL**

1. **Vonatkozó jogszabályok:**
   * A Polgári törvénykönyvről szóló 2013. évi V. törvény (Ptk.)
   * A jegyző hatáskörébe tartozó birtokvédelmi eljárásról szóló 17/2015. (II.16.) Kormányrendelet
   * Az illetékekről szóló 1990. évi XCIII. törvény
   * A Polgári törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény
   * Az általános közigazgatásról szóló 2016. évi CL. törvény (Ákr.)
2. **Fogalmak:**
   * Birtokos:
     + Birtokos az, aki a dolgot sajátjaként vagy a dolog időleges birtokára jogosító jogviszony alapján hatalmában tartja
   * Birtokvédelem:
     + a birtokost birtokvédelem illeti meg, ha birtokától jogalap nélkül megfosztják, vagy jogalap nélkül háborítják (tilos önhatalom)
     + a birtokost a birtokvédelem mindenkivel szemben megilleti, annak kivételével, akitől a birtokot tilos önhatalommal szerezte
3. **Ki kérhet birtokvédelmet?**
   * Birtokvédelmet a birtokos kérhet, vagy az általa teljes bizonyítóerejű magánokiratban meghatalmazott személy
4. **Jegyzői birtokvédelem igénybevétele:**
   * a birtokvédelmi kérelmet annál a jegyzőnél lehet írásban előterjeszteni, amelynek illetékességi területén a birtoksértő magatartás megvalósul;
   * a jegyzői birtokvédelmi eljárás igénybevételére 1 éven belül van lehetőség (tehát, amennyiben a birtoklást sértő állapot kevesebb, mint 1 éve áll fenn)
5. **Birtokvédelem iránti kérelem:**
   * írásban kell előterjeszteni a Hivatalnál;
   * az írásbeli előterjesztésre az erre kiállított formanyomtatvány kitöltésével kerülhet sor (a nyomtatvány elérhető: a település honlapján, illetve a Hivatalban nyomtatásban)
   * csatolandó dokumentumok:
     + a kérelemben foglaltak bizonyítására szolgáló bizonyítékok (fénykép, dokumentumok;
     + a dokumentumokat 1-el több példányban kell benyújtani, mint amennyi féllel szemben a birtokvédelmet kéri a birtokos
   * illeték: a birtokvédelmi eljárás megindítása illetékköteles, az illetékekről szóló 1990.évi XCIII. törvény 29. § (1) bekezdése értelmében. Ennek okán, az elsőfokú közigazgatási eljárásért 3000 Ft illetéket kell megfizetni a Hivatal részére
6. **A birtokvédelmi eljárás folyamata:**
   * a jegyző a kérelmet és a csatolt bizonyítékokat az eljárási határidő kezdetétől 3 munkanapon belül nyilatkozattétel céljából hivatalos iratként megküldi az ellenérdekű félnek;
   * a jegyző az eljárás során tájékoztatja az eljárásban résztvevő feleket az eljárással kapcsolatos jogairól és kötelezettségeiről;
   * az ellenérdekű fél a kérelemben foglaltakra vonatkozóan írásban vagy szóban nyilatkozatot tehet. A szóbeli nyilatkozatot jegyzőkönyvbe kell foglalni.
   * bizonyíték szolgáltatható: az eljárási határidő leteltét megelőző 5. napig
   * az eljárási határidőben a bizonyítékok mérlegelése alapján a jegyző meghozza a birtokvédelem tárgyában a határozatot
7. **Eljárási határidő:**
   * eljárási határidő: 15 nap, tolmács igénybevétele esetén 30 nap;
   * eljárási határidő kezdete: az illeték megfizetésének és a megfizetés jegyző felé történő igazolását követő nap;
   * az eljárási határidőbe nem számít bele:
     + az eljárás elején a nyilatkozattételre való felhívás hivatalos iratként megküldésének időtartama a postára adásának napjától annak kézbesítéséig vagy a megkeresés jegyzőhöz történő visszaérkezéséig terjedő időtartam;
     + a jegyzői megkeresés kézbesítésétől az ellenérdekű fél nyilatkozatának megtételéig vagy az ellenérdekű fél írásbeli nyilatkozatának jegyzőhöz történő megérkezéséig terjedő legfeljebb 8 napos időtartam
   * amennyiben a határidő utolsó napja olyan nap, amelyen a hivatalnál a munka szünetel, a határidő a következő munkanapon jár le;
8. **Végrehajtás:**
   * a jegyző birtoklás kérdésében hozott határozatát a meghozatalától számított 8 napon belül végre kell hajtani;
   * a birtokvédelem kérdésében foglalt határozat végrehajtásáról a jegyző gondoskodik;
   * a birtokvédelmi határozatban foglalt kötelezettségek végrehajtására irányuló eljárásban (továbbiakban: végrehajtási eljárás) az Ákr. vonatkozó rendelkezéseit kell megfelelően alkalmazni
   * a végrehajtási eljárásban hozott döntés elleni jogorvoslat elbírálására a fővárosi és megyei kormányhivatal jogosult
   * a végrehajtás során:
     + a kötelezettet a meghatározott cselekmény pénzegyenérétékének megfizetésére kötelezheti,
     + a kötelezettel szemben 500 00 Ft-ig terjedő pénzbírságot szabhat ki
     + a rendősrég közreműködésével kényszerítheti ki a meghatározott cselekményt
   * a végrehajtással szemben a kézhezvételtől számított 15 napon belül kifogásnak van helye
   * a végrehajtási kifogás illetéke: 5000 Ft
9. Birtokvédelem iránti kérelem:
   * benyújtás módja: elektronikusan/papír alapon/személyesen
   * személyes benyújtás/szóban történő előterjesztés esetén időpont kérése:
     + telefonszám: 06-30/339-49-70
   * Hivatal:

Újlengyeli Közös Önkormányzati Hivatal

Pusztavacsi Kirendeltsége

2378 Pusztavacs, Béke tér 10.

email: pusztavacs@pusztavacs.hu